**ELŐTERJESZTÉS**

**Tiszavasvári Város Önkormányzata Képviselő-testületének**

**2017. június 29-én tartandó ülésére**

Az előterjesztés tárgya: **a fizioterápia ellátás biztosítására kötött közreműködői szerződés ismételt meghosszabbításáról**

Melléklet:

Az előterjesztés előadója: Dr. Fülöp Erik polgármester

Az előterjesztés témafelelőse: Petruskáné dr. Legeza Tímea osztályvezető

Ügyirat száma: 250/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.11. pontja |
| Pénzügyi és Ügyrendi Bizottság | SZMSZ 4. melléklet 1.30 pontja |

Az ülésre meghívni javasolt szervek, személyek:

|  |  |  |
| --- | --- | --- |
| TIVESZ Kft. ügyvezetője | Nácsáné dr. Kalán Eszter Hajnalka ügyvezető | kalaneszter@gmail.com |
| Rehabilitációs Team Kft | Volosinóczki Béla ügyvezető | rehabteamkft@gmail.com |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2017. június 20.

##### 

##### Petruskáné dr. Legeza Tímea

témafelelős

TISZAVASVÁRI VÁROS POLGÁRMESTERÉTŐL

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Petruskáné dr. Legeza Tímea

## ELŐTERJESZTÉS

## - a Képviselő-testülethez -

**a fizioterápia ellátás biztosítására kötött közreműködői szerződés ismételt meghosszabbításáról**

**Tisztelt Képviselő-testület!**

Tiszavasvári Város Önkormányzata Képviselő-testülete a 90/2017. (IV.27.) Kt. számú határozatában úgy döntött, hogy - a fizioterápia ellátás folyamatos biztosítása érdekében - **a jelenlegi szolgáltatóval, a Rehabilitációs Team Kft.-vel megkötött közreműködői szerződést 2017. június 30. napjáig meghosszabbítja.** Erre azért volt szükség, mert a szolgáltatás jövőbeni ellátása érdekében lefolytatott, érvényes és eredményes **közbeszerzési eljárást követően lehetséges a működési engedélyek módosítása és a finanszírozási szerződések megkötése,** melyek **a nyertes ajánlatevők és az OEP között** jönnek majd létre.

Az Emberi Erőforrások Minisztériuma Országos Tisztifőorvosi Feladatokért Felelős Államtitkárság Egészségügyi Igazgatási Főosztálya(továbbiakban: Főosztály)2017. május 22-én kelt **végzésében** arról tájékoztatott,hogy **Tiszavasvári Város Önkormányzata kapacitás-átcsoportosítás iránti kérelme 2017. május 19. napján érkezett** a Főosztályhoz**,** melynek nyomán **2017. május 20. napján közigazgatási hatósági eljárás indult** az ügyben.

A Főosztály 2017. június 7. napján kelt végzésében **kérte az önkormányzat arra irányuló nyilatkozatát**, hogy **fenntartja-e** az **eredeti kérelmében** **foglalt kapacitás-átcsoportosítási** felosztást, vagy elfogadja a **Nemzeti Egészségbiztosítási Alapkezelő** (továbbiakban: NEAK) – mint az eljárásba véleményezőként bevont hatóság - **által javasolt átcsoportosítást**, mely az alábbi: 4 óra fizioterápia óraszám átcsoportosítása szülészet-nőgyógyászat szakmára.

Figyelemmel a Képviselő-testület **307/2016.(XII.02.) Kt. számú határozatára, melyben döntött az átcsoportosítandó szakorvosi és nem szakorvosi óraszámokról,** és amely alapján az átcsoportosítási kérelem benyújtásra került, **egyeztetést kezdeményeztem a Főosztállyal.**

A telefonos, majd azt követően személyes egyeztetés során az alábbiakról tájékoztatott a hatóság:

Az átcsoportosítási kérelem elbírálásakor **ki kell kérniük a NEAK véleményét,** aki kizárólag **az előző évi mutatószámok alapján tesz javaslatot az átcsoportosítás engedélyezésre.** Az engedélyező hatóság számára **a javaslat nem kötelező érvényű,** azonban általában **figyelembe veszik az engedély megadásakor.**

Az egyeztetés során jeleztem, hogy a **NEAK javaslata nem tartalmazza a gyógytorna óraszámát (7)**, kizárólag a fizikoterápia 23 óraszámával kalkulál. Emiatt kérni kell **a javaslat kiegészítését** erre vonatkozón, valamint tekintettel arra, hogy a **NEAK javaslata jelentős eltérést tartalmaz az önkormányzat eredeti kérelméhez képest**, **ki kell egészíteni** olyan tényekkel, adatokkal, amelyek a mutatószámoktól függetlenül még jobban **alátámasztják az átcsoportosítás indokoltságát**.

Fenti eljárás tehát folyamatban van, a nyertes ajánlattevők az átcsoportosításra irányuló döntést követően tudják a **működési engedély megszerzésére, valamint a finanszírozási szerződés megkötésére irányuló eljárást megindítani.** Emiatt szükséges **a jelenleg hatályos közreműködői szerződést –** mely 2017. június 30. napjáig tart **- meghosszabbítani.**

Javaslom, hogy a közreműködői szerződés **a finanszírozási szerződés nyertes ajánlattevő által történő megkötéséig, de legkésőbb 2017. október 31. napjáig tartó időre szóljon, változatlan tartalommal.**

**Tájékoztatom a Képviselő-testületet,** hogy amennyiben **a finanszírozási szerződések megkötésére nem kerül sor október 31. napjáig,** úgy az **ellátás folyamatos biztosítása érdekében a közreműködői szerződés ismételt meghosszabbítására kerülhet sor.**

A közreműködői szerződés a határozat-tervezet mellékletét képezi.

Kérem a Tisztelt Képviselő-testületet az előterjesztés megtárgyalására és a határozat-tervezet elfogadására.

Tiszavasvári, 2017. június 20.

**Dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2017. (……..) Kt. sz.**

**határozata**

**a fizioterápia ellátás biztosítására kötött közreműködői szerződés ismételt meghosszabbításáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában, valamint az  egészségügyi ellátórendszer fejlesztéséről szóló 2006. évi   CXXXII. törvény 7. § (3) bekezdése alapján foglaltak alapján az alábbi határozatot hozza:

1. **1 Hozzájárul a Tiszavasvári Egészségügyi Nonprofit Kft.** (a továbbiakban: TIVESZ Kft.) **és a Rehabilitációs Team Kft. közötti, fizioterápia ellátás 15 óraszámmal (melyből fizikoterápia: 7,5 óra, gyógytorna 7,5 óra) történő biztosításához szükséges, jelen határozat 1. mellékletét képező közreműködői szerződés megkötéséhez.**
2. 2. Az I.1 pontban meghatározott szerződés **2017. július 1. napjától a** *„Járóbeteg közbeszerzés 2017*.*”* című **közbeszerzési eljárás 2. része - Tiszavasvári *nem szakorvosi feladatellátáson belül a fizioterápia*** (7,5 óra fizikoterápia, 7,5 óra gyógytorna) ***nem szakorvosi feladatellátás -* tekintetében lefolytatott, érvényes és eredményes közbeszerzési eljárást követően a feladatellátáshoz szükséges jogerős működési engedély megszerzése, és a finanszírozási szerződés megkötése időpontjáig,** de legkésőbb **2017. október 31. napjáig** tartó, **határozott időre szól**.

**Határidő**: haladéktalanul **Felelős**: Dr. Fülöp Erik polgármester

I. 3. Felkéri **a TIVESZ Kft. ügyvezetőjét**, hogy gondoskodjon az I.1. pontban megjelölt **szerződés aláírásáról.**

**Határidő**: haladéktalanul **Felelős**: Nácsáné dr. Kalán Eszter ügyvezető

1. melléklet a …/2017. (…..) Kt. határozathoz

**KÖZREMŰKÖDŐI SZERZŐDÉS**

mely létrejött egyrészről a **Tiszavasvári Egészségügyi Szolgáltató Közhasznú Nonprofit Kft.** (adószám: \_\_\_\_\_\_\_\_\_\_\_\_\_\_\_\_\_\_\_\_, székhelye: 4440 Tiszavasvári, Báthori 6. képviseli: Nácsáné Dr. Kalán Eszter  *ügyvezető*) mint egészségügyi szolgáltató (továbbiakban: **Szolgáltató**),

másrészről a **……………..** (cégjegyzékszám: …………., adószám: ………., bankszámla szám: ………………., székhelye: …………. képviseli: ……………), mint vállalkozó egészségügyi szolgáltató (továbbiakban: **Közreműködő**) között alulírott helyen és időben az alábbi feltételekkel.

1. A Közreműködő - a Szolgáltató által nyújtott egészségügyi szolgáltatás részét képező – járóbeteg szakellátás keretében fizioterápia (asszisztensi tevékenységként) tevékenység, heti 15 nem szakorvosi órában történő feladatellátásának biztosítását vállalja.

Szakma megnevezése: **fizioterápia** (asszisztensi tevékenységként) 15 óra

melyből **fizikoterápia 7,5 óra**

**gyógytorna 7,5óra**

9 jegyű ágazati azonosító: 001000146

Szakmakód: **5722, 5711**

Progresszivitási szint: járóbeteg szakellátás

Szolgáltatási típus: 5 (középfokú egészségügyi szakképesítéssel ellátható feladat)

Ellátási forma: 10 (járóbeteg ellátás keretében végezhető tevékenység)

Ellátási terület: **Tiszavasvári, Tiszalök, Tiszadob, Tiszadada, Tiszaeszlár, Szorgalmatos**

1. **A szerződés időtartama**
   1. Jelen szerződés **2017. július 1. napján lép hatályba**.
   2. Jelen szerződés a TIVESZ Kft. működési engedélyében szereplő fizioterápia feladatellátásra vonatkozó, – Tiszavasvári Város Önkormányzata által kiírt, és lefolytatott érvényes és eredményes közbeszerzési eljárást követően - a feladatellátáshoz szükséges jogerős működési engedély megszerzése, valamint **a finanszírozási szerződés megkötése időpontjáig**, **de legkésőbb 2017. október 31. napjáig tartó, határozott időre szól.**
2. A Közreműködő feladata Tiszavasvári Város Önkormányzata tulajdonában lévő (4440 Tiszavasvári, Nyárfa u. 4.) Városi Strandfürdő területén kialakított – Tiszavasvári Strandfürdő Kft. által a Közreműködő számára bérbe adott – helyiségben járóbeteg szakellátás keretében fizikoterápia egészségügyi ellátás biztosítása.
3. A Közreműködő a szolgáltatást az egészségügyi szolgáltatás nyújtásához szükséges engedéllyel, valamint képesítéssel rendelkező fizioterápiás asszisztenssel/asszisztensekkel látja el. A Közreműködő tevékenységének végzésére szakmai felelősségbiztosítást köteles kötni, illetve a mindenkor hatályos működési engedélyének egy másolati példányát a Szolgáltató részére köteles átadni.
4. Felek rögzítik, hogy a Szolgáltató a feladat ellátáshoz szükséges tárgyi eszközöket (szerződés 1. sz. mellékletét képező leltár szerint) a feladatellátás megkezdésekor térítésmentesen átadta Közreműködő részére, azok folyamatos pótlásáról Közreműködő köteles gondoskodni. A Közreműködő köteles „Az egészségügyi szolgáltatások nyújtásához szükséges szakmai minimumfeltételekről” szóló 60/2003. (X.20.) ESzCsM rendeletben meghatározott feltételeket teljesíteni.
5. A Közreműködő köteles a Szolgáltató által biztosított szoftvert használni az egészségügyi szolgáltatás biztosítása során. Köteles a havi OEP jelentéshez adatszolgáltatásra. A programfrissítéssel kapcsolatos feladatok – informatikus biztosítása – a Közreműködőt terhelik.
6. A Szolgáltató a feladatellátás/beavatkozás után járó – **a lejelentett TVK-érték pontforint értékét az adott finanszírozási hónap OEP visszaigazolási lapján szereplő szorzónak megfelelő és a munkaállomás programkövetési díjával csökkentett OEP finanszírozás összegét,** annak megérkezését követően számla ellenében **átutalja a Közreműködő bankszámlájára** és az OEP által megküldött visszaigazolás egy példányát a Közreműködő részére átadja.

.

1. A Közreműködő a feladatai teljesítése során az irányadó környezetvédelmi, munka- és tűzvédelmi szabályokat köteles betartani, az általa használatra átadott tárgyi eszközöket rendeltetésszerűen használni. Károkozás esetén kárfelelősséggel tartozik. Közreműködő saját tulajdonában álló eszközt, illetve a használatra átadott eszközt, az eszköz rendeltetésszerű használatra való alkalmasságát folyamatosan köteles biztosítani.
2. A Szerződő felek kötelezettséget vállalnak arra, hogy a szerződés teljes időtartama alatt az egységes betegellátás folyamatosságának biztosítása, és az egészségügyi szolgáltatás színvonalának fenntartása, fejlesztése érdekében együttműködve járnak el, különös figyelemmel a területi ellátási kötelezettséghez kapcsolódó betegellátási rendre is.
3. A Közreműködőnek az egészségügyi szolgáltatás nyújtása során a tudomására jutott egészségügyi és személyes adatokat a vonatkozó hatályos jogszabályoknak megfelelően kell kezelnie. A Közreműködő az egészségügyi szolgáltatást köteles az általában elvárható gondossággal, a szakmai követelmények keretei között, legjobb tudása szerint, szakmai kompetenciájának megfelelően nyújtani. A Közreműködő kötelezettséget vállal arra, hogy az egészségügyi tevékenység végzése során együttműködik a feladatellátásban közreműködő személyekkel, a feladatellátásra irányuló jogviszonyok típusától függetlenül. ***A szerződés teljesítése során a sterilizálásról és a keletkezett veszélyes hulladék megsemmisítéséről a Közreműködő gondoskodik.***
4. A Szolgáltató jogosult az egészségügyi szolgáltatást, a betegellátás színvonalának megőrzése érdekében jelen szerződésben foglalt kötelezettségek teljesítésére kiterjedően, e szerződés keretei között ellenőrizni. Amennyiben az ellenőrzés során felvett jegyzőkönyvből megállapítható, hogy a Közreműködő a szolgáltatást a jelen szerződés, illetve a vonatkozó szakmai, etikai, és jogszabályok rendelkezéseinek megsértésével nyújtja, a Szolgáltató írásban, határidő kitűzésével hívja fel a Közreműködőt a jogsértés megszüntetésére. Amennyiben a Közreműködő a határidőre nem tesz eleget a felszólításban foglaltaknak, vagy ismételt szerződésszegést követ el, ez a jogszerűen alkalmazható egyéb szankciók mellett, jelen szerződés azonnali hatályú, rendkívüli felmondását is jelenti.
5. A Közreműködőt azon jogos panaszok miatt, amelyek a tevékenységével összefüggnek, felelősség terheli. Az ilyen irányú panaszokat a Szolgáltató kivizsgálja. A kivizsgálás során lehetőséget kell adni a Közreműködőnek, hogy az üggyel kapcsolatos álláspontját, védekezését előadja. Amennyiben megállapítást nyer a Közreműködő felelőssége, a Szolgáltató jogosult a szerződést azonnali hatállyal megszüntetni, vagy a nem megfelelően biztosított szolgáltatás értékét megvonni.
6. 1 Jelen szerződés **rendes felmondással, írásban, a felmondás közlése hónapja utolsó napjára mondható fel**

**13.1.1 Közreműködő által** abban az esetben, ha a Szolgáltató nem adja át Közreműködő részére jelen szerződés 7. pontja alapján meghatározott finanszírozást.

* + 1. **Szolgáltató által** abban az esetben, ha Közreműködő jelen szerződés alapján nem vagy nem szerződésszerűen teljesít.
    2. **Bármely fél által** abban az esetben, ha a fizioterápia feladatellátásra vonatkozó- Tiszavasvári Város Önkormányzata által kiírt – közbeszerzési eljárás bármilyen okból meghiúsul, vagy érvénytelenül vagy eredménytelenül zárul.

13.2 Jelen szerződés írásban, közös megegyezéssel bármikor felmondható.

14. Jelen szerződéssel kapcsolatos bármely jognyilatkozat érvényesen kizárólag írásban tehető.

15. A szerződés megszűnésekor a Közreműködő köteles a kezelésében tartott egészségügyi dokumentációt és a használatra adott eszközöket – a betegellátás folyamatos biztosítása érdekében – hiánytalanul és haladéktalanul a Szolgáltató rendelkezésére bocsátani.

Jelen megállapodás 2017. július 1. napján lép hatályba.

Szerződő felek a szerződést kölcsönös elolvasás és értelmezés után, mint akaratukkal és nyilatkozatukkal mindenben megegyezőt, jóváhagyólag írják alá, megállapítva, hogy a szerződésben nem rendezett kérdésekben elsősorban az egészségügyről szóló és az egészségügyi tevékenység ellátására vonatkozó, kapcsolódó jogszabályok rendelkezései az irányadók.

Tiszavasvári, ……………………………………………

Szolgáltató Közreműködő